Document ID: /roh_data/filtered/fineweb-2-filterrobots_roh.jsonl.gz/40070

En la citad da Son Gagl èsi stà ruassaivel la notg passada. Malgrà appels a violenza en las raits socialas, n’haja dà nagins cravals. Quai ha communitgà la polizia. Dentant haja ella tramess ord citad 90 persunas. Radund in terz da quellas persunas sajan stads minorens. Ils blers na vivian betg a Son Gagl, mabain sajan vegnids d’autras parts da la Svizra, er dal Grischun. Quellas persunas sajan vegnidas tramessas davent tranter la saira da las 18:00 e mesanotg.
Intginas persunas eran gia enconuschentas
40 persunas hajan ins prendì en per examinar pli da rudent ellas. Ellas hajan cuntrafatg a la supplica da bandunar la citad. Quellas eran vegnidas fatgas gia las fins d'emna avant. Ils blers da quels vivian en la citad da Son Gagl. Radund in tozzel da quels erian minorens e ils geniturs èn vegnids infurmads. Tar las controllas hajan ins chattà ina pistola d'alarm (quellas na sajettan betg cun muniziun normala), material per zuppar la fatscha e diversas drogas.
Er a Turitg e Winterthur saja stà ruassaivel, malgrà divers appels.